Formació en primers auxilis per a les Escoles Esportives Municipals
01 de Marzo de 2018

Carcaixent

L'Àrea d'Esports de l'Ajuntament de Carcaixent ha preparat diversos cursos transversals orientats a la formació de les xiquetes i xiquets de les Escoles Esportives. Durant esta setmana està impartint-se un taller de primers auxilis per a l'alumnat entre 3 i 13 anys, junt amb els seus monitors i monitores, on estan aprenent nocions bàsiques de primers auxilis durant la pràctica esportiva. Algunes de les tècniques que estan aprenent són: l’ús bàsic del desfibril·lador semiautomàtic, la RCP bàsica, la maniobra de Heimlich, PAS, i la posició lateral de seguretat. Este taller està impartint-se durant esta setmana, de 17h a 20h, al Magatzem de Ribera per part de l'empresa de serveis mèdics conveniada amb l'Ajuntament de Carcaixent, Equipos Médicos Sanitarios (EMS).

A més, l'Àrea d'Esports es troba immersa en plena preparació del Cross Interescolar 2018 que se celebrarà este dissabte 3 de març, a les 09h, en el Poliesportiu Municipal, i on estan citats a participar més de 300 xiquets i xiquetes de Carcaixent.